Document ID: 32001R0807

Ir-Regolament tal-Kummissjoni (KE) Nru 807/2001
tal-25 ta’ April 2001
li jemenda Annessi I, II u III għar-Regolament tal-Kunsill (KEE) Nru 2377/90 li jistabbilixxi proċedura tal-Komunità għat-twaqqif ta’ limiti massimi ta’ residwu għal prodotti mediċinali veterinarji f’affarijiet ta’ l-ikel li ġejjin mill-annimali.
(Test b’rilevanza ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat ir-Regolament tal-Kunsill (KEE) Nru 2377/90 tas-26 ta’ Ġunju 1990 li jistabbilixxi proċedura tal-Komunità għat-twaqqif tal-limiti massimi ta’ residwi għal prodotti mediċinali veterinarji f’affarijiet ta’ l-ikel li ġejjin mill-annimali [1], kif l-aħħar emendat bir-Regolament tal-Kummissjoni (KE) Nru 750/2001 [2] u b’mod partikolari Artikoli 6, 7 u 8 dwar dan,
Billi:
(1) B’mod konformi mar-Regolament (KEE) Nru 2377/90, limiti massimi ta’ residwu jridu jiġu stabbiliti progressivament għal kull sustanza farmakoloġikament attiva li hi wżata ġewwa l-Komunità għal prodotti mediċinali veterinarji maħsuba għat-teħid minn annimali li jipproduċu l-ikel.
(2) Limiti massimi ta’ residwu għandhom jiġu stabbiliti biss wara l-eżami fi ħdan il-Kumitat għal Prodotti Mediċinali Veterinarji fuq l-informazzjoni rilevanti kollha li tikkonċerna s-sigurtà ta’ residwi tas-sustanza konċernata għall-konsumatur dwar prodotti ta’ l-ikel li ġejjin mill-annimali u l-impatt ta’ residwi fuq l-ipproċessar industrijali ta’ affarijiet ta’ l-ikel.
(3) Fit-twaqqif tal-limiti massimi ta’ residwu għal residwi ta’ prodotti mediċinali veterinarji f’oġġetti ta’ l-ikel ġejjin mill-annimali, huwa meħtieġ li jiġi speċifikat l-ispeċi ta’ l-annimal fejn residwi jistgħu jkunu preżenti, il-livelli li jistgħu jkunu preżenti f’kull wieħed mit-tessuti tal-laħam rilevanti miksuba mill-annimal ittrattat (tessut bersalll) u n-natura tar-residwu li hi rilevanti għall-monitoraġġ ta’ residwi (residwu markatur);
(4) Għall-kontroll ta’ residwi, kif provdut fil-leġislazzjoni approprjata tal-Komunità, il-limiti massimi ta’ residwu għandhom ġeneralment ikunu stabbiliti għat-tessuti bersallji tal-fwied u tal-kliewi. Madanakollu, il-fwied u l-kliewi huma ta’ spiss imneħħija mill-karkassi li huma f’kummerċ internazzjonali, u l-limiti massimi ta’ residwi għandhom għalhekk ikunu dejjem stabbiliti għall-muskoli u għall-grass.
(5) Fil-kaz ta’ prodotti mediċinali veterinarji maħsuba għall-għasafar li jbidu, annimali li jagħmlu l-ħalib jew naħal tal-għasel, limiti massimi ta’ residwu għandhom ukoll jiġu stabbiliti għal bajd, ħalib jew għasel.
(6) Cefoperazone, cyhalothrin, lincomycin, nafcillin, neotobimin, phoxim, tiamulin u cyfluthrin għandhom ikunu mdaħħla f’Anness I għal-Regolament (KEE) Nru. 2377/90;
(7) "Aċidi sulfoniċi alkyl benżini linejari b’kejl alkyl ta’ katini li jvarjaw minn C9 sa C13 li jikkontjenu inqas minn 2,5 % ta’ ktajjen itwal minn C13" għandhom jiġu mdaħħla f’Anness II għar-Regolament (KEE) Nru. 2377/90.
(8) Sabiex tippermetti għat-tlestija ta’ l-istudji xjentifiċi, it-tul tal-validità tal-limiti massimi proviżorji ta’ residwu mfissra qabel f’Anness III għar-Regolament (KEE) Nru 2377/90 għandu jiġi estiż għal cefacetrile, acidu oxoliniku u permethrin.
(9) Perijodu adegwat għandu jiġi permess qabel id-dħul fis-seħħ ta’ dan ir-Regolament sabiex jippermetti lill-Istati Membri jagħmlu kull bidla li tista’ tkun meħtieġa għall-awtorizzazzjonijiet li ġew mogħtija b’mod konformi mad-Direttiva tal-Kunsill 81/851/KEE [3], kif l-aħħar emendat mid-Direttiva tal-Kummissjoni 2000/37/KE [4], biex jittieħed kont tad-dispożizzjonijiet ta’ dan ir-Regolament biex jitqiegħed il-prodott mediċinali veterinarju konċernat fis-suq.
(10) Il-miżuri li għalihom hemm ipprovdut f’dan ir-Regolament huma skond il-fehma tal-Kumitat Permanenti fuq Prodotti Mediċinali Veterinarji,
ADOTTAT DAN IR-REGOLAMENT:
Artikolu 1
Annessi I, II u III għar-Regolament (KEE) Nru 2377/90 huma emendati kif stabbilit fl-Anness hawnhekk.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mis-60 jum ta’ wara l-pubblikazzjoni tiegħu.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-25 ta’ April 2001.

Labels: 0
3
17
20